CELEX: 32021R1863
Language: hr
Date: 2021-10-22 00:00:00
Title: Uredba Vijeća (EU) 2021/1863 od 22. listopada 2021. o izmjeni Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo

25.10.2021   
               
               
                  HR
               
               
                  Službeni list Europske unije
               
               
                  L 377/1
               
            
         UREDBA VIJEĆA (EU) 2021/1863
         od 22. listopada 2021.
         o izmjeni Uredbe (EZ) br. 1183/2005 o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća (ZVSP) 2021/1866 od 22. listopada 2021. o izmjeni Odluke 2010/788/ZVSP o mjerama ograničavanja protiv Demokratske Republike Konga (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Uredbom Vijeća (EZ) br. 1183/2005 (2) provodi se Odluka 2010/788/ZVSP (3) i predviđaju određene mjere usmjerene protiv osoba koje krše embargo na oružje u odnosu na Demokratsku Republiku Kongo, uključujući zamrzavanje njihove imovine.
                  
               
                     (2)
                  
                  
                     Rezolucijom Vijeća sigurnosti Ujedinjenih naroda („RVSUN”) 2582 (2021) izmijenjeni su kriteriji za određivanje osoba i subjekata koji podliježu mjerama ograničavanja navedenima u stavcima 9. i 11. RVSUN-a 1807 (2008). Odlukom (ZVSP) 2021/1866 provodi se RVSUN 2582 (2021).
                  
               
                     (3)
                  
                  
                     Te mjere obuhvaćene su područjem primjene Ugovora o funkcioniranju Europske unije, a osobito kako bi se osiguralo da ih gospodarski subjekti ujednačeno primjenjuju u svim državama članicama, potrebno je regulatorno djelovanje na razini Unije kako bi se provela Odluka (ZVSP) 2021/1866.
                  
               
                     (4)
                  
                  
                     Uredbu (EZ) br. 1183/2005 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            U članku 2.a. stavku 1. Uredbe (EZ) br. 1183/2005 točka (i) zamjenjuje se sljedećim:
            
                        „(i)
                     
                     
                        planiranje, vođenje, potpomaganje ili sudjelovanje u napadima na mirovne snage MONUSCO-a ili na osoblje Ujedinjenih naroda, uključujući članove Skupine stručnjaka, ili na medicinsko osoblje ili humanitarno osoblje;”.
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 22. listopada 2021.
            
               
                  Za Vijeće
               
               
                  Predsjednik
               
               G. DOVŽAN
            
         
         
            (1)  Vidjeti stranicu 33 ovoga Službenog lista.
         
            (2)  Uredba Vijeća (EZ) br. 1183/2005 od 18. srpnja 2005. o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo (SL L 193, 23.7.2005., str. 1.).
         
            (3)  Odluka Vijeća 2010/788/ZVSP od 20. prosinca 2010. o mjerama ograničavanja protiv Demokratske Republike Konga i stavljanju izvan snage Zajedničkog stajališta 2008/369/ZVSP (SL L 336, 21.12.2010., str. 30.).